**Bogyiszló Község Önkormányzat Képviselő-testületének 5/2022. (V.19.) önkormányzati rendelete a tanyagondnoki szolgálatról**

Bogyiszló Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a). pontjában meghatározott feladatkörében eljárva, a szociális igazgatásról és a szociális ellátásokról szóló 1993. évi III. törvény (továbbiakban: Szt.) 60. §. (4) bekezdésében és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 39. §-ában kapott felhatalmazás alapján, a következőket rendeli el:

**Általános rendelkezések**

**1. §** Bogyiszló Község Önkormányzata (a továbbiakban: Önkormányzat) a [3. §](https://or.njt.hu/onkormanyzati-rendelet/495642#SZ3) szerinti ellátási területen tanyagondnoki szolgálatot működtet a [4. §](https://or.njt.hu/onkormanyzati-rendelet/495642#SZ4)-ban meghatározott célok megvalósítása érdekében.

**2. §** A rendelet hatálya kiterjed Bogyiszló Község közigazgatási területén életvitelszerűen élő azon

*a)* magyar állampolgárokra,

*b)* bevándoroltakra és letelepedettekre,

*c)* hontalanokra,

*d)* magyar hatóság által menekültként elismert személyekre,

*e)* hajléktalanokra,

akik szociális körülményeik, ezen belül koruk, egészségi állapotuk és egyéb aktuális élethelyzetük alapján alkalmilag vagy tartósan jogosulttá válnak a szolgáltatás igénybevételére.

**3. §** A tanyagondnoki szolgálat ellátási területe:

**A rendelet célja**

**4. §** A rendelet célja, hogy a tanyagondnoki szolgálat szabályozott keretek között:

*a)* biztosítsa az alapvető szükségletek kielégítését segítő szolgáltatásokhoz, egyes alapellátáshoz való hozzájutást,

*b)* segítse az egyéni, közösségi szintű szükségletek teljesítését,

c) elősegítse a rászoruló személyek szállítási problémájának megoldását,

*d)* gyűjtse és biztosítsa a település lakosságát érintő információk továbbítását.

**A tanyagondnoki szolgálat keretében ellátandó feladatok**

**5. §** (1) A tanyagondnoki szolgálat keretében ellátandó feladatok:

*a)* közvetlen, személyes szolgáltatások körébe tartozó alapfeladatok,

*b)* közvetlen, személyes szolgáltatások körébe tartozó kiegészítő feladatok,

*c)* önkormányzati feladatok megoldását segítő, közvetett szolgáltatások.

(2) A tanyagondnoki szolgálat keretében ellátandó közvetlen, személyes szolgáltatások körébe tartozó alapfeladatok:

*a)* étkeztetésben való közreműködés,

*b)* házi segítségnyújtásban való közreműködés,

*c)* közreműködés a közösségi szociális információk szolgálatában,

*d)* egészségügyi ellátáshoz való hozzájutás segítése,

*e)* óvodáskorú gyermekek szállítása.

*f)* tömegközlekedési eszközök elérésében való közreműködés.

(3) A tanyagondnoki szolgálat keretében ellátandó közvetlen, személyes szolgáltatások körébe tartozó kiegészítő feladatok:

*a)* közösségi-, művelődési-, sport- és szabadidős tevékenységek segítése,

*b)* egyéni hivatalos ügyek intézésének segítése, lakossági igények továbbítása,

*c)* egyéb lakossági szolgáltatások, illetve a [(2) bekezdés](https://or.njt.hu/onkormanyzati-rendelet/495642#SZ5@BE2)ben meghatározottakon kívüli egyéb alapszolgáltatások biztosításában való közreműködés.

(4) A tanyagondnoki szolgálat keretében ellátandó, az önkormányzati feladatok megoldását segítő, közvetett szolgáltatások:

*a)* önkormányzati információk közvetítése a lakosság részére,

*b)* a tanyagondnoki szolgálat működtetésével kapcsolatos teendők ellátása.

(5) A tanyagondnoknak elsősorban az alapellátáshoz kapcsolódó szolgáltatási feladatokat kell ellátnia. A kiegészítő feladatot úgy kell ellátnia, hogy az alapfeladatok ellátását ne veszélyeztesse.

(6) A tanyagondnoki szolgálat által ellátandó adatokat részletesen a tanyagondnok munkaköri leírása tartalmazza.

(7) A szállítási és az önellátási feladatok közül azokat kell ellátni, amit az igénybe vevő önállóan nem tud megoldani, vagy az aránytalanul hosszú időt venne igénybe, továbbá aránytalanul nagy költséget róna rá.

(8) A tanyagondnoknak a feladatellátása során a gazdaságosságot is figyelembe kell vennie, ezért az egyedi szállítási igényeket lehetőség szerint csoportosan kell elvégezni, és azokat egyéb feladatellátással is társítani.

(9) Amennyiben a szállítási igények meghaladják a szállítási kapacitást, vagy ütköznek más feladatokkal, a tanyagondnok feladta a beérkező igények rangsorolása, a következő szempontok szerint:

*a)* előnyt élveznek a rendszeres szállítási feladatok, amelyek más intézmények munkarendjéhez igazítandók (különösen orvosi rendelési idő),

*b)* ezt követik a mindennapi életvitelhez szükséges szolgáltatások elérésének segítése (különösen: gyógyszerkiváltás, bevásárlás),

*c)* ezután következhetnek az egyéb lakossági szolgáltatások (különösen: árubeszerzés, szerviz), eseti igények (különösen: rendezvényekre eljutás).

**Ellátás feltételei**

**6. §** (1) A szolgáltatás igénybevétele önkéntes, az ellátást igénylő, illetve törvényes képviselőjének kérelmére történik.

(2) A szolgáltatások igénybevétele iránti igényeket a tanyagondnoknál kell bejelenteni személyesen, telefonon vagy írásban. Az igények elbírálása fontossági szempont alapján történik, előnyben kell részesíteni a szociális alapellátási feladatokhoz kapcsolódó igényeket.

(3) Az ellátást igénybe vevő kérelméről a fenntartó képviselője dönt. Az ellátás igénybevételének megkezdése előtt nem kell megállapodást kötni az ellátásról. Az ellátást igénybe vevő aláírása mellőzhető a tevékenységi naplóról.

(4) A tanyagondnoki szolgálat igénybevétele térítésmentes.

(5) A tanyagondnoki szolgáltatás megszűnik:

*a)* a kérelmező halálával,

*b)* a kérelmező lemondása által,

*c)* ha az ellátásban részesülő személy a szolgáltatásra nem szorul rá.

**7. §** (1) A tanyagondnoki szolgálat keretében ellátandó feladatokat a tanyagondnok a szolgálat rendelkezésére álló gépjármű segítségével látja el.

(2) A tanyagondnok az elvégzett munkáról a tárgyévet követő minden év március 31-ig köteles beszámolni a képviselő-testületnek.

**A tanyagondnoki szolgálat szervezeti keretei, finanszírozása**

**8. §** (1) Az Önkormányzat biztosítja a tanyagondnoki szolgálat személyi, tárgyi és anyagi feltételeit.

(2) Az ellátást a tanyagondnok közalkalmazottként való alkalmazásával, valamint a tanyagondnoki gépjármű biztosításával, üzemeltetésével biztosítja az Önkormányzat.

(3) A tanyagondnoki szolgálat működésének költségeit az Önkormányzat az éves költségvetésében külön szakfeladaton biztosítja. A működtetés forrása az állami normatíva és az Önkormányzat támogatása.

(4) A tanyagondnoki szolgáltatást Bogyiszló Község lakossága térítésmentesen veheti igénybe.

**Záró rendelkezések**

**9. §** Ez a rendelet 2022. június 1. napján lép hatályba.

Tóth István dr. Keresztes Izabella

polgármester jegyző

Az önkormányzati rendelet kihirdetésének napja: 2022. …………….

Az önkormányzati rendelet levételének napja: 2022. ………………..

dr. Keresztes Izabella

jegyző